**Trenčianske osvetové stredisko v Trenčíne**

vyhlasuje

výberové konanie na obsadenie miesta

**Referent pre účtovníctvo**

Podmienky výberu zamestnanca:

A) kvalifikačný predpoklad:

* ukončené stredoškolské vzdelanie
* vysokoškolské vzdelanie prvého stupňa
* vysokoškolské vzdelanie druhého stupňa.

B) osobnostné a morálne predpoklady

* bezúhonnosť,
* zodpovednosť,
* samostatnosť, svedomitosť, spoľahlivosť,
* analytické myslenie,
* precíznosť, pozornosť,
* flexibilita,
* komunikatívnosť.

C) výberové kritériá:

* znalosť vedenia účtovníctva v príspevkovej organizácii,
* gramotnosť, organizovanie a plánovanie práce,
* výborná znalosť práce s PC (Word, Excel),
* znalosť programu (iSpin) vítaná,
* odborná prax na podobnej pozícií vítaná,
* znalosť príslušnej legislatívy dotýkajúcej sa predmetu činnosti.

**Náplň práce, právomoci a zodpovednosti:**

1. Zabezpečuje včasné zostavenie účtovných uzávierok, výkazov o hospodárení a účtovných výkazov.
2. Zodpovedá za správnosť účtovných zápisov a účtovných uzávierok voči nadriadenému orgánu a štátnemu rozpočtu.
3. Vykonáva samostatne všetky odborné práce účtovné:

• predkontáciu účtovných dokladov • preveruje dodržanie kontroly vecnej a formálnej správnosti účtovných dokladov • stará sa o kompletizáciu účtovných dokladov • vykonáva kontrolu všetkých účtovných dokladov a podkladov operatívnej evidencie • vedie analytické a syntetické účtovníctvo v zhode s členením rozpočtu, vykonáva mesačné účtovné uzávierky, zostavuje súčtovú a zostatkovú súvahu • samostatne zostavuje výkazy o hospodárení, účtovné výkazy.

1. Účtuje a zúčtováva dotácie, granty, dary od iných organizácií verejnej správy a od organizácií mimo verejnej správy a vedie ich evidenciu.
2. Vedie knihu prijatých faktúr, zabezpečuje bezhotovostný styk s bankou.
3. Vykonáva sumarizáciu výpisov k zúčtovaniu.
4. Vykonáva úhrady faktúr a robí ich inventarizáciu.
5. Stará sa o autoprevádzku v zariadení.

***Zoznam dokladov, ktoré musí uchádzač priložiť k žiadosti o účasť na výberovom konaní:***

* žiadosť o účasť na VK,
* profesijný štruktúrovaný životopis s prehľadom doterajšej praxe,
* motivačný list,
* doklad o dosiahnutom stupni vzdelania,
* čestné prehlásenie o pravdivosti zaslaných údajov,
* súhlas so spracovaním osobných údajov.

*Odmeňovanie je podľa zákona č. 553/2003 Z. z. o odmeňovaní niektorých zamestnancov pri výkone práce vo verejnom záujme, 1 000,- eur*(v závislosti od odbornej praxe).

Žiadosť o účasť na výberovom konaní je potrebné zaslať spolu s požadovanými dokladmi (nemusia byť úradne overené fotokópie) na adresu:

Trenčianske osvetové stredisko v Trenčíne

K dolnej stanici 7282/20A

911 01 Trenčín

alebo emailom na adresu:

zaneta.mudrasebikova@tnos.sk

**Dátum uzávierky prijímania žiadostí o účasť na výberovom konaní je 31.05.2024.**Rozhodujúci je dátum na poštovej pečiatke.

Len vybraní uchádzači  spĺňajúci podmienky budú pozvaní na osobný pohovor a zamestnávateľ rozhodne o obsadení voľného pracovného miesta na základe posúdenia vhodnosti jednotlivých uchádzačov z hľadiska ich znalostí a schopností na výkon práce vo verejnom záujme.

**Predpokladaný termín nástupu: podľa dohody.**